Publication: Magyar Közlöny
Issue: MK-2011-82 (Year: 2011, Number: 82)
Era: contemporary
Section: 1. melléklet a 2011. évi XCVII. törvényhez
Paragraph Index: 2599

(1) Közvetítői eljárás indításakor a Felek törekednek arra, hogy legkésőbb a kérelemre adott válasz kézhezvételétől számított 15 napon belül állapodjanak meg a közvetítő személyében. Ha a megállapított határidőn belül a Felek nem tudnak megállapodni a közvetítő személyében, akkor bármely Fél kérheti a közvetítő sorshúzás útján való kinevezését. A kérelem benyújtásától számított öt napon belül mindkét Fél összeállít egy-egy jegyzéket legalább három olyan személlyel, aki nem állampolgára az adott Félnek, megfelel a (2) bekezdésben említett feltételeknek, és eljárhat közvetítőként. A jegyzékek benyújtásától számított öt napon belül mindkét Fél kiválaszt legalább egy nevet a másik Fél jegyzékéről. Ezután a Kereskedelmi Bizottság elnöke vagy az elnök megbízottja sorshúzással kiválasztja a közvetítőt a kiválasztott nevek közül. A sorshúzásra a Felek képviselőinek jelenlétében kerül sor a sorshúzással való kinevezésre irányuló kérelem benyújtásától számított 15 napon belül.

Source: https://magyarkozlony.hu/hivatalos-lapok/774dc22d4eb4e3ea3f9f6336886e0d96a3849efb/dokumentumok/da47dc5cee187a1a3bf4979a039acbce11c68076/letoltes